Tissumga gr assali d ussari (tabrat i upudri amrruki) Rinas Bouhamdi
G yan n imsawaDn n SukraT ibiddn xf usnupyu isrugn taZit d imavn, iga t napya illan gr ufulki d gar ;gr tavdamt d aZZdum ;gr tillili d tissumga.
Tililli tmus d azrf amusiwan(droit naturel) am azrf n tudrt ;afgan ur d ka ar d ittlal d aslal (libre) mac tudrt is d tamatart taxatart is irrumsa tililli ar fllas ismrara ; man t azrf n imadan qqap mnid n uzrf n tawwunkt ;gin izrfan imazighn yan umdya ifawn v an nttafa afgan ur av t ilkkm mqqard yat la g txssa ns la g iman ns ;mnid n izrfan iwnkan(droit étatique inspiré au droit Dieu) ittiwsrasn v tugt s ism n ignwan ar tatgart n J Jak rosseau v rad aDun s uDris n Truyunan lli rad isnupyu gr azrf amuswan d uzrf azrf awnak .
Tissumga tga tirawt ur ta tga ccil.
Mac mad ittadjan tuggt n middn ad asin ilkkidn zv kra n usnnarf (tyran) mkuyuyn i gar ns ;mqqar ur iTTf ma d ur igin tanbaDt as fkan nttnin s ixfawn nsn ,altu tadusi s ar tn itmrrat iv ur igi aylli mmu zDarn ad trbun ;ula izDar ad asn isslkm afus mtad is t ur udjin tizi imil fllasn illa ad g is ssakin alln grawln ful is ? ur n anniv amr yan uzakak ad tn ittadjan ad knnun pbbln d i tissumga s sin ifassn vass lliv d tlaln gan ismgan ur d s tabbayt n wabuD,macc s usgmi d udraw issutln i tudrt nsn ad tn ittggan d ismgan.
Imadan ittadjan isvunen ar fllasn tmuttuln tyisisn ;sul ara sn smudn, yat s ism n Rbbi,yat s av tsdusn bab uvruc s twwuri v as n ur itsipi ma ur igin asagur rad yajjn idammn ad zzigizn v izuran ns f wad dav snaran ; man sul tagat yugr n xttad iv ntufit kada n middn wartalla ur iTTfn imnsi nsn,url an imarawn ;ur urun ur sayyurn ;min ismunen,min imal mqqard tudrt nsn ur sul tgi tinsn ;knun addn i ixfawn nsn asin vadd tammara d urfufn lsn tahudit s ur d imikk zv yan amalu ns ar t iZZmaw ?
Mqqar d umudr ur av ittili v uskrf ar d yarm kra mmu yufa g tizziDra ;d iv sul ivama iddr isul vas ad yalla xf tililli yas ittikkasn ass an yufa ad irwl ur ad sul yini ajji-t ar azkka !macc afgan iv igrf xf tissumga ar fllas ittcqqu ad n d is ingiri iv as akk ttiwfka tlilli ur t id irur s tamavt , van af d iqqan ad yili yan v uccbar iv t ira issaDfu t acku ddulm ur jjun yitti d satimi n tnbaDt swa isti t umadan acku ar t tannay zund alvm icfln iqqand ad t tssutc ;niv tlla fllas s ccil is ig umadan zund tahruyt gr wagjiwn n uccn ; niv ttiwkkusa tnbaDt ; annin imkkusa amadan am yat tgrurt n ismgan gr wiyda akkw kkusan .
Adiktaturi is izmr ad inbD iwidanen islaln ?
AnbaD mk nna ra d ig igt kra d t izziwizn ad izubdu asnbD is, d tirslt taxatart x far ittsur ig at uzubdu n tissumga imun d tikni n ixf ard ig tamyurt ittawin s udubn( la fédilité), acku ur d tazmrt n isrdasn d tdusi nsn ula tiDaf iggutn,niv tuggt n imassn as rad izznjmn idiktaturin ;mac s yat tukmict n inadubin( les fidéles) as issutln ad t itmstanen(protégent) ;tukmict ad mqqar tdrus nttat ad t issrsun ar d yut s iZuran g umras ns, tsdvadi (assurer) as tazubdut ;miza anaw ad n middn ku yan g itsn ar ar ismttcu timmaD xf timmad n inDfurn s tsburaxin (les postes) n usnbD gin ilmmadin adfrir ur ilin tmi.
Adfrir ad n inDfurn ad ittadjan adiktaturi ad ssrbun mit d iskraD hrcnin xf ummgrD n umadan ;s ism n tlilli ittissumga umadan ddu tmatart n tililli i umadan d min tililli i izngutn n umadan (les ennemis du peuple) s ism n timZlayin n umadan as as tyiDirn izrfan n ufgan ;taDud tidt ar ttiwsray s tbandutin ar ittiDni umawal ukan ar ttamum tilawt ard s tlap.
iDfrd mas d tissumga tga tirawt yaddun s tmyurt;urd afgan ar ickku tirawt is mac is av t iglli s tissumga: zun iv n iDr v tsqqult n utrum,ival talilt is gr ifassn n udiktaturi iv t ur isnara am askkiw ur ad t ifukku ;amki as av itcbbar u n ZZdum v imggrad ; adggay (acceptation) n ibaliDn (individus) as d itlal udiktaturi ;min adggay ad tisuumga ur akkw ad tili. Afgan d amasay n usbatu (assujettissement) i tnbaDt. Tadiktaturit ttrs uggar xf uzmmazzl irawn (délaissement volontaire) n tlili xf uDtuf (la répression).
S umngal tililli ur tgi tavaws n tirawt,mac tmus d adiran (désir) ifsin g tlilli :vzl (désirer) izdi ad tgt aslal ;jjun adiran ur igin aslal ad yili ammak d ur igi akkw adiran,tililli igat mad nmus ;d iv ur igi yan aslal d is izmmazzl i udiran is. Asatur adaslan n tdiktaturit igat tugit (refus) n ankki (le je),ad illum am tililli, s mamnk yaDnin ad nzmr ad nadj anlli nv d aslal ;vas ntta ad anv ur ittadjan ad nudf tissumga.Acku ad tili tissumga,iqqan d ad yili yan ivzln(desirer) ad inbD yili yan iran(vouloir) ad t inf (servir) .
Man tavarast as ttakuf tissumga?
Adiktaturi ur t iTTfar ad d ids immav yan,ula ad t inv,ar inqqa ixf ns s ixf ns,vass amadan ad yagwi ad ig askkiw is yuda ad as ig taqqayt,acku ur d ad as ikks kra n tvawsa,macc ad as ur ifk awDpap. Ur d iqqan ad tmmruy tmurt yili umadan v tkrrayt d inavan ad fllas bbin tasga d uDar rad yuttc s yat twalt.
Mac mayad ur d imZlad ar ad t iskrn;acku ad ka Zrn ibaynutn n udiktaturi ar sufun;cbpn g isn imi;tkuntn usmrva ns irin ad n s is aZn min ssn is ttfkan I yan wavad mmu ur ad njmn ur tn ilmZ.
Ittyafa awd apDrun (religion) iga yan v isragn xatrnin n udggay n tissumga d usbatu g kra igat mani g umaDal,mayan a xf lssan idiktaturin ahddun n upDrun ar s is ssntaln gar iskkirn nsn s tadvart n taRbibt (divinité),ilmma imadan v d nttni ar tggan kada n tpllalin d tkrkas xf wad smdn i yan udmmu abahlal. Tad ad igan tiRZi n ufgan : tikriDin n usjid (obeisance),s ccil is ad imsasa,ur jjunizDar ad ig amqqarad amdwas.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tpi_Latn kab_Latn kab_Latn kab_Latn